Hrafnhildur Skúladóttir í leik á móti ÍBV . mbl.is / Ómar Ívar Benediktsson Hrafnhildur Ósk Skúladóttir , fyrrverandi fyrirliði íslenska landsliðsins , tekur við þjálfun kvennaliðs ÍBV að lokinni yfirstandandi leiktíð . Þetta hefur Morgunblaðið eftir heimildum . Líklegt er að gengið verði opinberlega frá ráðningu Hrafnhildar Óskar í dag eða á morgun . Hrafnhildur Ósk þreytir þar með frumraun sína í þjálfun í meistaraflokki með því að stýra liði ÍBV , sem hefur verið í fremstu röð kvennaliða hér á landi síðustu árin . Hún hefur áður þjálfað yngri flokka stúlkna . Einnig var hún leikmaður um skeið í Noregi . Þá lék Hrafnhildur Ósk með ÍR og FH á sínum yngri árum . ÍBV hafnaði í fjórða sæti Olís-deildarinnar á dögunum og er sem fyrr segir komið í undanúrslit um Íslandsmeistaratitilinn .